Campionato de España de segunda categoría

O Campionato de España de segunda categoría foi un torneo futbolístico por eliminación directa no que participaban clubs pertencentes á segunda categoría dos campionatos rexionais. Situado xerarquicamente nun nivel inferior ao Campionato de España de primeira categoría, disputáronse apenas unhas poucas edicións a comezos do século XX.

 Historia 
O torneo xurdiu en 1913 organizado pola Federación Española de Clubs de Foot-ball —antecesora da Real Federación Española de Fútbol—, sendo de libre inscrición para os clubs que participasen na segunda categoría dos campionatos rexionais e mais para os segundos equipos dos clubs de primeira. Só se disputou unha edición baixo esta fórmula, da cal resultou campión o Centre d'Esports Sabadell.

Posteriormente, e xa coa Real Federación Española de Fútbol constituída, o torneo foi recuperado en 1920, sendo gañado polo Stadium Avilesino.

Logo despois, volvería ser disputado baixo a denominación de Campionato de España de primeira categoría - grupo B ou simplemente Campionato de España do grupo BReal Federación Española de Fútbol. Anuario 1926-1927. p. 44., disputándose anualmente entre 1923 e 1926, participando nel os campións rexionais de segunda categoría (tamén chamada naquela altura primeira categoría-grupo B).Real Federación Española de Fútbol. Anuario 1926-1927. p. 26

 Historial 
 Tempada Campión Subcampión Resultado Lugar Incidencias 1913  CE Sabadell  Cardenal Cisneros FC  1-2, 2-1  Madrid  Partidos de desempate (1-1, 1-1, 1-0) 1920  Stadium Avilesino  Martinenc FC  3-2  Xixón  1923  Martinenc FC  CD Esperanza  4-2  Donostia  1924  Acero Club  Osasuna FC  2-1  Sevilla  1925  CD Júpiter  Athletic de Gijón  4-1  Valencia  1926  Pasayako  FC Badalona  2-2  Zaragoza  Partido de desempate (1-0)

 Notas 

 Véxase tamén 
 Bibliografía 


 Outros artigos 
Copa do Rei de fútbol

Categoría:Competicións de fútbol desaparecidas en España